
A csicseriborsó fehérjenövényként vállalt szerepe az állati takarmányozásban az ökológiai gazdálkodásban

Az ökológiai gazdálkodás napjaink leggyorsabban fejlődő gazdálkodási rendszere. Ez a környezetileg leginkább fenntartható mezőgazdasági gyakorlat természetes rendszereken és ezek kölcsönhatásain, valamint minél fenntarthatóbb használatán alapszik. Egészséges, biztonságos élelmiszert és termékeket biztosít a fogyasztók és a gazdálkodó részére.
A gazdaságos növénytermesztés és a növényvédelem egyik fontos feltétele a jó fajta. A fajta jegyzékben rendelkezésre álló fajták lehetővé teszik az összehasonlító vizsgálatokat, a fajták azonos környezetben történő, azonos vizsgálati szempontok szerinti értékelését. Magyarországon jelenleg kis népszerűségnek örvendő fajról lévén szó nélkülözhetetlen megvizsgálni a legjobban termeszthető fajtákat. A termesztett csicseriborsó fajták a Nemzeti Fajtajegyzékben szereplő Bori, Boglárka és Dónia voltak.
A Dolgozatom céljául tűztem ki a növekedési erély, virágkötődés, a fajták magasságának, állomány sűrűségének, hüvely számának, a hüvelyekben található magok számának, a termések mennyiségének valamint a termések beltartalmi értékeinek vizsgálatát, majd ezen eredmények alapján az ökológiai gazdálkodásban legjobban termeszthető ugyanakkor baromfi takarmányozásra legalkalmasabb fajta kiválasztását.
Az vizsgálataimat és az adat felvételezést 2014. márcus 30.-adika és 2014. augusztus 5.-dike között a Budapesti Corvinus Egyetem soroksári Kísérleti Üzem és Tangazdaságában, az Ökológiai gazdálkodás Ágazatban végeztem.
Az eredmények alapján megállapíthatom, hogy minden szempontból a Bori a legalkalmasabb fajta, mind ökológiai gazdálkodásban történő termesztésre, mind baromfi takarmányozásra. A szakirodalmaktól való eltérést a kedvezőtlen időjárás (túl sok csapadék) okozhatta, ami miatt ajánlott a kísérlet jövőbeni megismétlése. A kutatást a "Alternatív biotechnológiai módszerek bevezetése a magyar in vitro baromfi- és nyúl génbank fejlesztése céljából" (KTIA_AIK_12-1-2013-0002) című projekt támogatta.



